**ALOCATIA DE STAT PENTRU COPII**

  **BENEFICIARI**

          Se acordă fiecărui copil, cetăţean român sau străin rezident pe teritoriul Romaniei, conform legii, cuantumul acesteia fiind de:

a) **200** lei, pentru copiii cu varsta intre 0 – 2 ani/respectiv, pană la 18 ani, în cazul copilului cu handicap;

b) **84** lei, pentru copilul care a depăşit varsta de 2 ani, pană la 18 ani, precum şi tinerilor care au implinit 18 ani, pană la finalizarea studiilor.

 **ACTE NECESARE DEPUNERII DOSARULUI DE ALOCATIE DE STAT**

* **Cerere tip** :
* **Certificat naştere copil** -original şi copie
* **B.I. / C.I. / C.I.P.** al ambilor parinţi – original şi copie;
* **Extras de cont** , în cazul in care se doreste primirea alocatiei de stat intr-un cont bancar ;

- în situaţia în care părinţii nu sunt căsătoriţi, se solicită prezenţa ambilor părinţi în vederea stabilirii de comun acord a reprezentantului legal.

 **Observatii:**

**1.** La depunerea documentaţiei, este obligatorie prezentarea documentelor de identitate ale ambilor parinti şi ale copiilor, în ORIGINAL

**2.**Se completează, în plus, şi alte tipizate, în funcţie de situaţie, fiind necesar să contactaţi, telefonic sau la sediul A.J.P.I.S Maramures , angajaţii Serviciului Alocaţii şi Indemnizaţii pentru Copii pentru detalii.

**3.** **IMPORTANT -**La depunerea dosarului, este necesară prezenţa ambilor părinţi, dacă nu sunt căsătoriţi.

**ALOCATIA DE STAT PENTRU COPII NASCUTI IN U.E.**

* **Certificat naştere copil** - copie şi original
* **Buletine /Carti identitate parinti** - copie şi original
* **Extras cont** pe numele solicitantului / titularului - (dacă se doreşte plata în cont bancar)
* **Adeverinţă de salariat** cu menţionarea datei angajării pentru părinţii care lucrează în România.
* **Dacă părinţii nu au lucrat în străinătate** şi nu le-au  fost întocmite documente în statul membru U.E solicitantul va depune **o declaraţie** în care se va specifica perioada petrecută în străinătate, că nu a lucrat şi nu încasează sau nu a încasat de la statul respectiv alocaţie şi unde locuieşte în prezent.
* **Dacă părinţii au avut calitatea de lucrători migranţi** vor depune **documente justificative** care să ateste adresa (adresa INS-Instituţia care plăteşte alocaţia în ţara/localitatea din statul membru U.E) şi numărul de asigurare din statul membru U.E în care s-a născut copilul precum şi **o declaraţie** care să ateste perioada în care a lucrat, dacă încasează sau a încasat de la statul respectiv alocaţie şi unde locuieşte în prezent.

### ALOCATIA DE STAT PENTRU COPII NASCUTI IN STRAINATATE , CU EXCEPTIA CELOR NASCUTI IN U.E.

**Cetăţenii români cu copii născuţi în străinătate**, cu excepţia celor născuţi în Uniunea Europeană şi Republica Moldova, vor ataşa la dosarul pentru solicitarea alocaţiei de stat o **negaţie/adeverinţă** de la instituţia socială competentă din ţara de naştere a copilului, din care să rezulte drepturile sociale de care beneficiază părinţii pentru copilul respectiv, în ţara în care acesta s-a născut.

Dacă nu este prezentată negaţia/adeverinţa menţionată mai sus, este necesar ca angajaţii A.J.P.I.S Maramures să efectueze o **anchetă socială** la domiciliu, din care să rezulte că părintele solicitant/reprezentantul legal al copilului pentru alocaţia de stat locuieşte împreună cu copilul, în Maramuresi – România.